CELEX: 62011CA0476
Language: el
Date: 2013-09-26 00:00:00
Title: Υπόθεση C-476/11: Απόφαση του Δικαστηρίου (δεύτερο τμήμα) της 26ης Σεπτεμβρίου 2013 [αίτηση του Vestre Landsret (Δανία) για την έκδοση προδικαστικής αποφάσεως] — HK Danmark, που ενεργεί για λογαριασμό της Glennie Kristensen, κατά Experian A/S (Αρχή της απαγορεύσεως των διακρίσεων λόγω ηλικίας — Χάρτης των Θεμελιωδών Δικαιωμάτων της Ευρωπαϊκής Ένωσης — Άρθρο 21, παράγραφος 1 — Οδηγία 2000/78/ΕΚ — Άρθρο 6, παράγραφοι 1 και 2 — Επαγγελματικό συνταξιοδοτικό πρόγραμμα — Κλιμάκωση του ύψους των εισφορών ανάλογα με την ηλικία)

23.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 344/12
            
         Απόφαση του Δικαστηρίου (δεύτερο τμήμα) της 26ης Σεπτεμβρίου 2013 [αίτηση του Vestre Landsret (Δανία) για την έκδοση προδικαστικής αποφάσεως] — HK Danmark, που ενεργεί για λογαριασμό της Glennie Kristensen, κατά Experian A/S
   (Υπόθεση C-476/11) (1)
   
   (Αρχή της απαγορεύσεως των διακρίσεων λόγω ηλικίας - Χάρτης των Θεμελιωδών Δικαιωμάτων της Ευρωπαϊκής Ένωσης - Άρθρο 21, παράγραφος 1 - Οδηγία 2000/78/ΕΚ - Άρθρο 6, παράγραφοι 1 και 2 - Επαγγελματικό συνταξιοδοτικό πρόγραμμα - Κλιμάκωση του ύψους των εισφορών ανάλογα με την ηλικία)
   2013/C 344/18
   Γλώσσα διαδικασίας: η δανική
   
      Αιτούν δικαστήριο
   
   Vestre Landsret
   
      Διάδικοι στην υπόθεση της κύριας δίκης
   
   HK Danmark, που ενεργεί για λογαριασμό της Glennie Kristensen
   
      κατά
   
   Experian A/S
   
      παρισταμένου του: Beskæftigelsesministeriet
   
      Αντικείμενο
   
   Αίτηση προδικαστικής αποφάσεως — Vestre Landsret — Ερμηνεία του άρθρου 6, παράγραφος 2, της οδηγίας 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (ΕΕ L 303, σ. 16) — Δικαιολόγηση διαφορετικής μεταχειρίσεως λόγω ηλικίας — Καθορισμός, όσον αφορά τα επαγγελματικά συστήματα κοινωνικής ασφαλίσεως, ορίων ηλικίας για την ένταξη ή αποδοχή σε παροχές συντάξεως ή αναπηρίας — Γενική εξαίρεση όλων των επαγγελματικών συστημάτων κοινωνικής ασφαλίσεως, υπό την προϋπόθεση ότι δεν εισάγονται διακρίσεις λόγω ηλικίας, ή εξαίρεση που αφορά μόνον την υπαγωγή στα συστήματα κοινωνικής ασφαλίσεως — Εθνικό νομικό καθεστώς βάσει του οποίου ο εργοδότης μπορεί να καταβάλλει, ως στοιχείο των αποδοχών, συνταξιοδοτικές εισφορές οι οποίες κλιμακώνονται ανάλογα με την ηλικία του εργαζόμενου
   
      Διατακτικό
   
   Η αρχή της απαγορεύσεως των διακρίσεων λόγω ηλικίας, την οποία κατοχυρώνει το άρθρο 21 του Χάρτη των Θεμελιωδών Δικαιωμάτων της Ευρωπαϊκής Ένωσης και συγκεκριμενοποιεί η οδηγία 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία, και, ειδικότερα, τα άρθρα 2 και 6, παράγραφος 1, της οδηγίας αυτής έχουν την έννοια ότι δεν αντιτίθενται σε επαγγελματικό συνταξιοδοτικό πρόγραμμα βάσει του οποίου ο εργοδότης καταβάλλει, ως τμήμα των αποδοχών, συνταξιοδοτικές εισφορές οι οποίες κλιμακώνονται ανάλογα με την ηλικία, υπό τον όρο ότι η διαφορετική μεταχείριση που προκύπτει από το πρόγραμμα αυτό είναι πρόσφορη και αναγκαία για την επίτευξη θεμιτού σκοπού, πράγμα που εναπόκειται στο εθνικό δικαστήριο να εξακριβώσει.
   
      (1)  ΕΕ C 340 της 19.11.2011.